laion/Wikipedia-Exotic huggingface dataset:
დინამოს სტადიონი (კრასნოდარი)

დინამო — არის სტადიონი კრასნოდარში. ერთ-ერთი უძველესი სპორტული ობიექტი კრასნოდარის მხარეში. მდებარეობს ცენტრალურ მიკრორაიონში. 2012 წლიდან მიმდინარეობს მისი სარეკონსტრუქციო სამუშაოები. დინამოს სტადიონი ცნობილია მსოფლიო ჩემპიონის მარია აბაკუმოვას წყალობით. სტადიონი აშენდა 1932 წელს. იმ წლებში ეს იყო უდიდესი სპორტული ობიექტი ჩრდილოეთ კავკასიაში, რომლის ტრიბუნებიც დაახლოებით 6 ათას ადამიანს იტევდა. დიდი სამამულო ომის დროს აქ შეიქმნა მებრძოლების ბატალიონები, რომლებსაც წვრთნიდნენ ფაშისტურ დესანტთან საბრძოლველად. ნაცისტების მიერ 1942 წლის აგვისტოში ქალაქის აღების შემდეგ, სამხედრო ტყვეთა ბანაკი ნომერ 162-ე განთავსებული იყო სწორედ დინამოს სტადიონის ტერიტორიაზე, სადაც ათი ათასამდე წითელი არმიელი იყო დატყვევებული . ომის დასრულების შემდეგ, კრასნოდარში დანგრეული სტადიონის აქტიური აღდგენა დაიწყო. ეს სამუშაოები დასრულდა 1951 წელს. აღნიშნული რეკონსტრუქციის შედეგად, სტადიონის ტევადობა 11 ათასამდე გაიზარდა. სტადიონი ყოველწლიურად მასპინძლობდა სპორტის სხვადასხვა სახეობების ღონისძიებებს, ძირითადად კი ფეხბურთის მატჩებს. 1958 წელს, ნიკიტა ხრუშჩოვის კრასნოდარში, დინამოს სტადიონზე ვიზიტის დროს, მან მონაწილეობა მიიღო ხალხმრავალ მიტინგზე, რომელიც გადაღებული იყო საკავშირო ჟურნალის ჟურნალ „დღის ამბების თვის“ . 2004 წელს კრასნოდარის ყუბანის სარეზერვო გუნდმა საშინაო მატჩები გამართა სტადიონზე. 2009 წელს სტადიონზე ინვესტორი გამოჩნდა, რომელსაც სურდა მის მაგივრად სავაჭრო ცენტრის აშენება, თუმცა საბოლოო ჯამში ეს არ მოხდა. XX საუკუნის 90-იანი წლების დასაწყისიდან სტადიონი არ გარემონტებულა. 2010 წელს ის საგანგებო მდგომარეობაში იყო. დინამოს სტადიონის რეკონსტრუქცია 2012 წელს დაიწყო მას შემდეგ, რაც მემორანდუმი გაფორმდა კრასნოდარის ტერიტორიის ადმინისტრაციასა და სს „დინამო-ყუბანს“ შორის. რეკონსტრუქციის პროექტის თანახმად, სტადიონის ტერიტორიაზე უნდა აშენდეს სპორტსმენების დასასვენებელი ადგილი, სამედიცინო რეაბილიტაციის ცენტრი, დახურული არენა აკადემიისთვის, საცურაო აუზი და მანქანებისთვის მიწისქვეშა პარკინგი. 2012 წელს დაანგრიეს ყველა ძველი შენობა და სტენდი, თავიდანვე დაიწყო ფუნდამენტურად ახალი ობიექტის მშენებლობა. ამ დროისთვის უკვე აღმართულია ახალი სტენდები, ქვესადგურები, განათების ანძები, მიწისქვეშა პარკინგი და ასევე დასრულებულია ფასადის მოპირკეთებაც. საერთო ჯამში, 2017 წელს ობიექტის მშენებლობაში განხორციელდა 1,8-დან 2 მილიარდ რუბლამდე, საწყისი შეფასებით 1,5 მილიარდი ინვესტიცია. История/ Официальный сайт Краснодарской краевой организации «Динамо» Затянулось: Достроить стадион «Динамо» в Краснодаре обещают к 2017 году Фото. Краснодар. Митинг на стадионе «Динамо» 16 сентября 1958 года с участием Н. С. Хрущёва ↑ Судьба, Администрация Краснодарского края, 2005—187 с. — стр. 24 ↑ Салюшенко В. Н. — Первые. Наброски к портретам (о первых секретарях Краснодарского крайкома ВКП(б), КПСС на Кубани) — 195 с. — стр. 73
დაიჭირე ტალღა

„დაიჭირე ტალღა“ (ინგლ. Surf's Up) — ამერიკული სრულმეტრაჟიანი ანიმაციური ფილმი. Sony Pictures Animation-სა და კინოგაერთიანება Columbia Pictures-ის ერთობლივი ნაწარმოები. პრემიერა 2007 წლის 8 ივნისი გაიმართა. რეჟისორი — ეშ ბრანონი და კრის ბაკი. „დაიჭირე ტალღა“ — კინოფილმების ინტერნეტ-მონაცემთა ბაზა (ინგლისური) ↑ Surf's Up. AFI Catalog of Feature Films. ციტირების თარიღი: October 20, 2017 ↑ Surf's Up (2007) en-us. ციტირების თარიღი: August 31, 2020. ↑ Surf's Up. The Numbers. ციტირების თარიღი: October 9, 2012 ↑ https://www.boxofficemojo.com/release/rl3815933441/
როკ დოგი

„როკ დოგი“ (ინგლ. Rock Dog) — ჩინურ-ამერიკული სრულმეტრაჟიანი ანიმაციური ფილმი. Mandoo Pictures-სა და კინოგაერთიანება Summit Premiere-ის ერთობლივი ნაწარმოები. პრემიერა 2016 წლის 8 ივლისი გაიმართა. რეჟისორი — ეშ ბრენონი. „როკ დოგი“ — კინოფილმების ინტერნეტ-მონაცემთა ბაზა (ინგლისური) „როკ დოგი“ — Rotten Tomatoes ↑ Rolfe Kent Scoring ‘Tibetan Rock Dog’. Film Music Reporter (March 19, 2015). ციტირების თარიღი: August 4, 2015. ↑ http://chinafilminsider.com/wanda-sabotaging-huayis-rock-dogs-box-office-chances ↑ Rock Dog. ციტირების თარიღი: July 13, 2018.
რიჩარდ მეიერი

რიჩარდ მეიერი (Richard Meier; დ. 12 ოქტომბერი, 1934, ნიუარკი, ნიუ-ჯერსი) — გავლენიანი თანამედროვე ამერიკელი არქიტექტორი განთქმული მის რაციონალისტური დიზიანითა და ძირითადად თეთრი ფერის გამოყენებით, ე. წ. "ნიუ-იორკული ავანგარდიზმის" წარმომადგენელი. ბაკალავრის ხარისხი არქიტექტურაში კორნელის უნივერსიტეტში მიიღო 1957 წელს. 1959 წელს "სკიდმორ, ოვინგს ენდ მერილში" მუშაობდა, შემდეგ კი სამი წელი მარსელ ბრუერთან, 1963 წელს საკუთარი პრაქტიკის დაწყებამდე. 1972 წელს ნიუ-იორკის ხუთეულის წევრი გახდა, ხოლო მისმა პროექტმა გეტის ცენტრის მუზეუმისთვის ლოს-ანჯელესში, კალიფორნია, სამუდამოდ დაუმკვიდრა პოპულარობა საზოგადოების მეინსტრიმში. მეიერის პროექტთა უმრავლესობა ადრეული მე-20 საუკუნის არქიტექტურულ ხელოვანთა ნამუშევრებს ეყრდნობა, რომელთა შორის განსაკუთრებული ადგილი ლე-კორბუზიეს ადრეულ ფაზას ეთმობა. შეიძლება ითქვას, რომ მეიერს სავარაუდოდ უფრო მეტი აქვს ნაგები ლე-კორბუზიეს იდეების გამოყენებით, ვინე ნებისმიერ სხვას, მათ შორის თავად ლე-კორბუზიესაც. მეიერმა ლე-კორბუზიეს ნაშრომებში გამოჩენილი იდეები კიდევ უფრო განავრცო, თუმცა მასზე უდიდესი გავლენა შესაძლოა ამ დიდი ხელოვანის ორ ნამუშევარს ჰქონდეს - ვილა სავოი და შვეიცარიული პავილიონი. მასზე გარკვეულ გავლენას ასევე ახდენს მის ვან დერ როესა და ზოგიერთ შემთხვევაში ფრენკ ლოიდ რაიტისა და ლუის ბარაგანის (ფერის გარეშე) დიზიანი. 1984 წელს მეიერი პრიცკერის პრემიით დაჯილდოვდა. მისი კონსულტაციით შექმნა 2003 წლის ქალაქის შენების კომპიუტერული თამაშის SimCity 4 რამდენიმე შენობის დიზაინი, რაც მას სავარაუდოდ პირველ პროფესიონალ არქიტექტორად ხდის, რომელმაც ოდესმე კომპიუტერული თამაშის შენობის დიზაინში მიიღო მონაწილეობა.
მოლდოვა 2012 წლის ზაფხულის ოლიმპიურ თამაშებზე

მოლდოვამ ზაფხულის ოლიმპიურ თამაშებზე მეხუთედ 2012 წელს, დიდი ბრიტანეთის დედაქალაქ ლონდონში იასპარეზა. ამ თამაშებზე მათ ვერცერთი მედლის მოპოვება ვერ შეძლეს. სპორტული ბმულები დაარქივებული 2012-11-11 საიტზე Wayback Machine.
ყაზახეთი 2016 წლის ზაფხულის ოლიმპიურ თამაშებზე

ყაზახეთმა ზაფხულის ოლიმპიურ თამაშებზე მეექვსედ 2016 წელს, ბრაზილიის ქალაქ რიო-დე-ჟანეიროში იასპარეზა. ამ თამაშებზე მათ თვრამეტი მედალი მოიპოვეს. სპორტული ბმულები დაარქივებული 2018-01-19 საიტზე Wayback Machine.
ყაზახეთი 2012 წლის ზაფხულის ოლიმპიურ თამაშებზე

ყაზახეთმა ზაფხულის ოლიმპიურ თამაშებზე მეხუთედ 2012 წელს, დიდი ბრიტანეთის დედაქალაქ ლონდონში იასპარეზა. ამ თამაშებზე მათ თერთმეტი მედლის მოპოვება შეძლეს. სპორტული ბმულები დაარქივებული 2012-12-07 საიტზე Wayback Machine.
ყაზახეთი 1996 წლის ზაფხულის ოლიმპიურ თამაშებზე

ყაზახეთმა ზაფხულის ოლიმპიურ თამაშებზე პირველად 1996 წელს, აშშ-ს ქალაქ ატლანტაში იასპარეზა. ამ თამაშებზე მათ თერთმეტი მედლის მოპოვება შეძლეს. ყაზახეთიდან ოლიმპიადაზე 96 მონაწილე გაემგზავრა (72 კაცი, 24 ქალი). სპორტული ბმულები დაარქივებული 2011-09-14 საიტზე Wayback Machine.
ყაზახეთი 2000 წლის ზაფხულის ოლიმპიურ თამაშებზე

ყაზახეთმა ზაფხულის ოლიმპიურ თამაშებზე მეორედ 2000 წელს, ავსტრალიის ქალაქ სიდნეიში იასპარეზა. ამ თამაშებზე მათ შვიდი მედლის მოპოვება შეძლეს. სპორტული ბმულები დაარქივებული 2011-09-14 საიტზე Wayback Machine.
ყაზახეთი 2004 წლის ზაფხულის ოლიმპიურ თამაშებზე

ყაზახეთმა ზაფხულის ოლიმპიურ თამაშებზე მესამედ 2004 წელს, საბერძნეთის დედაქალაქ ათენში იასპარეზა. ამ თამაშებზე მათ რვა მედლის მოპოვება შეძლეს. სპორტული ბმულები დაარქივებული 2009-04-21 საიტზე Wayback Machine.
ყაზახეთი 2008 წლის ზაფხულის ოლიმპიურ თამაშებზე

ყაზახეთმა ზაფხულის ოლიმპიურ თამაშებზე მეოთხედ 2008 წელს, ჩინეთის დედაქალაქ პეკინში იასპარეზა. ამ თამაშებზე მათ ცხრა მედლის მოპოვება შეძლეს. სპორტული ბმულები დაარქივებული 2009-03-18 საიტზე Wayback Machine.
ყაზახეთი 2020 წლის ზაფხულის ოლიმპიურ თამაშებზე

ყაზახეთს ზაფხულის ოლიმპიურ თამაშებზე მეშვიდედ 2020 წელს, იაპონიის დედაქალაქ ტოკიოში უნდა ეასპარეზა, მაგრამ კორონავირუსის პანდემიის გამო თამაშები ერთი წლით გადაიოდო და 2021 წელს, 24 ივლისიდან 9 აგვისტომდე ჩატარდა. სპორტული ბმულები[მკვდარი ბმული]
რუანდა 2020 წლის ზაფხულის ოლიმპიურ თამაშებზე

რუანდას ზაფხულის ოლიმპიურ თამაშებზე მეათედ 2020 წელს, იაპონიის დედაქალაქ ტოკიოში უნდა ეასპარეზა, მაგრამ კორონავირუსის პანდემიის გამო თამაშები ერთი წლით გადაიოდო და 2021 წელს, 24 ივლისიდან 9 აგვისტომდე ჩატარდა. სპორტული ბმულები[მკვდარი ბმული]
თენგიზ გოგიჩაშვილი

თენგიზ გოგიჩაშვილი (დ. 25 ივნისი, 1965, ქარელი) — ქართველი ეკონომისტი, პოლიტიკოსი. 1991 წელს დაამთავრა სანქტ-პეტერბურგის სავაჭრო-ეკონომიკური ურთიერთობების ინსტიტუტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „მემარჯვენე ოპოზიცია, მრეწველები, ახლები“. თენგიზ გოგიჩაშვილი — საქართველოს ბიოგრაფიული ლექსიკონი თენგიზ გოგიჩაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი)
მოლდოვა 2008 წლის ზაფხულის ოლიმპიურ თამაშებზე

მოლდოვამ ზაფხულის ოლიმპიურ თამაშებზე მეოთხედ 2008 წელს, ჩინეთის დედაქალაქ პეკინში იასპარეზა. ამ თამაშებზე მათ ერთი მედლის მოპოვება შეძლეს. ქვეყნის მედროშე იყო ნიკოლაი ჩებანი, რომელიც იმ პერიოდისთვის 22 წლის იყო. სპორტული ბმულები დაარქივებული 2009-03-18 საიტზე Wayback Machine.
ფრანგიშვილი

საკუთარი სახელი ფრანგიშვილი შეიძლება აღნიშნავდეს ერთ-ერთ შემდეგ პიროვნებათაგანს: ალექსანდრე ფრანგიშვილი — ფსიქოლოგი არჩილ ფრანგიშვილი — მეცნიერი ინფორმატიკის დარგში დავით ფრანგიშვილი — ვირუსოლოგი ივერი ფრანგიშვილი — მეცნიერი გამოთვლითი ტექნიკისა და ავტომატური მართვის დარგში პავლე ფრანგიშვილი — მსახიობი
მოლდოვა 2004 წლის ზაფხულის ოლიმპიურ თამაშებზე

მოლდოვამ ზაფხულის ოლიმპიურ თამაშებზე მესამედ 2004 წელს, საბერძნეთის დედაქალაქ ათენში იასპარეზა. ამ თამაშებზე მათ ვერცერთი მედლის მოპოვება ვერ შეძლეს. სპორტული ბმულები დაარქივებული 2009-04-04 საიტზე Wayback Machine.
ბლანკა ნავარელი (1137-1156)

ბლანკა გრასეს ნავარელი (ესპ. Blanca Garcés de Navarra; დ. 1137, ალავა, ნავარის სამეფო — გ. 12 აგვისტო, 1156, კასტილიის სამეფო) — ხიმენესების დინასტიის წარმომადგენელი. ნავარის მეფე გარსია რამირესის ასული. კასტილიის დედოფალი 1151-1156 წლებში როგორც სანჩო III-ის ცოლი. მეფე ალფონსო VIII-ის დედა. ბლანკა დაიბადა 1137 წელს ალავაში. იგი იყო ნავარის მეფე გარსია რამირესისა და მისი პირველი ცოლის, დედოფალ მარგარიტა დე ლ’ეგილეს ქალიშვილი. მისი უმცროსი და, მარგარიტა შემდეგში სიცილიის დედოფალი გახდა, უფროსი ძმა, სანჩო VI კი ნავარის მეფე იყო. 1150 წელს მამამისი გარდაიცვალა და ძმამ პოზიციების გასამყარებლად ბლანკას გათხოვება მოისურვა. 1151 წლის 30 იანვარს ქალაქ პალენსიაში იგი მიათხოვეს კასტილიის მეფე სანჩო III-ს, მეფე ალფონსო VII-ისა და დედოფალ ბერენგარია ბარსელონელის ვაჟს, რითაც იგი კასტილიის დედოფალი ხდება. მათი ქორწინება მიზნად ისახავდა ორი მეზობელი ესპანური სამეფოს, ნავარისა და კასტილიის დაახლოვებას. ქორწინებისას ბლანკა მხოლოდ 14 წლის იყო, რის გამოც მათი ქორწინების კონსუმაცია, ისტორიული წყაროების თანახმად, 1155 წლამდე არ მომხდარა, რის შედეგადაც დედოფალი დაორსულდა და იმავე წლის ნოემბერში პირველი ვაჟი, მომავალი მეფე ალფონსო VIII გააჩინა. პირველი ორსულობის შემდეგ ბლანკა საგრძნობლად დასუსტდა, თუმცა სულ მალევე მეორედ დაფეხმძიმდა. იგი 1156 წლის 12 აგვისტოს მეორე ბავშვზე მშობიარობას გადაჰყვა. მან ვაჟი გააჩინა, სახელად გარსია, რომელიც სუსტი იყო და ჩვილობაშივე აღესრულა. აღსანიშნავია, რომ სანჩო მთელი დარჩენილი ცხოვრება გლოვობდა დედოფალ ბლანკას, რის გამოც მიუხედავად დედის თხოვნისა, ახალი ცოლი აღარ შეურთავს. ალფონსო VIII (1155-1214), კასტილიის მეფე, ცოლად შეირთო მეფე ჰენრი II-ის ასული ელეონორ ინგლისელი, რომელთანაც შეეძინა შვილები: კასტილიისა და ლეონის დედოფალი ბერენგარია, პორტუგალიის დედოფალი ურაკა, საფრანგეთის დედოფალი ბლანკა, არაგონის დედოფალი ლეონორა და კასტილიის მეფე ენრიკე I; გარსია (1156), გარდაიცვალა დაბადებიდან მალევე, ჩვილობაში; Gonzalez, Julio (1960). El reino de Castilla en la epoca de Alfonso VIII, vol. 1. Madrid: CSIC Escuela de Estudios Medievales. p. 145, note 37. Serrano, Luciano (1935). El Obispado de Burgos y Castilla, primitiva desde el siglo V al XIII, vol. 2. Madrid: Instituto de Valencia de Don Juan. p. 43, note 4. Retrieved 24 February 2018. Reilly, Bernard F. (1998), The Kingdom of León-Castilla under King Alfonso VIII (1126-1157), Philadelphia, University of Pennsylvania Press, p. 112. Porreño, Baltasar. "Historia del Santo Rey Alonso el bueno y noble, noveno de este nombre entre los Reyes de Castilla y León, Mss/778 (nineteenth-century copy), fol. 3r,". Biblioteca Digital Hispánica. Biblioteca Nacional de España. Retrieved 16 November 2017. Valdez del Alamo, Elizabeth (1996). "Lament for a Lost Queen: The Sarcophagus of Doña Blanca in Nájera". Art Bulletin. 78 (2): 311.
რამინ გოგოხია

რამინ გოგოხია (დ. 25 იანვარი, 1950, წალენჯიხა) — ქართველი პოლიტიკოსი, ფილოსოფოსი. 1974 წელს დაამთავრა თბილისის სახელმწიფო უნივერსიტეტის ფილოსოფია-ფსიქოლოგიის ფაკულტეტი და საქართველოს სუბტროპიკული მეურნეობის ინსტიტუტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები“. რამინ გოგოხია — საქართველოს ბიოგრაფიული ლექსიკონი რამინ გოგოხია — საქართველოს პარლამენტის ოფიციალური საიტი (მოძველებული / არქივი / ახალი არქივი)
თენგიზ გონგაძე

თენგიზ გონგაძე (დ. 19 ივლისი, 1962, ოზურგეთი) — ქართველი ინჟინერი, პოლიტიკოსი. 1990 წელს დაამთავრა საქართველოს ტექნიკური უნივერსიტეტის ჰიდროტექნიკის ფაკულტეტი და საქართველოს მეცნიერებათა აკადემიის სამეცნიერო-კვლევითი და სასწავლო-საკონსულტაციო ცენტრი სპეციალობით საგარეო ეკონომიკური საქმიანობის მენეჯერი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “. თენგიზ გონგაძე — საქართველოს ბიოგრაფიული ლექსიკონი თენგიზ გონგაძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
ვილა სავოი

ვილა სავოი (Villa Savoye) — შვეიცარიელი არქიტექტორი ლე კორბუზიეს საყოველთაოდ აღიარებული სახელმძღვანელო ნიმუში. მდებარეობს პუასიში, პარიზის გარეთ, და საერთაშორისო სტილის ერთ-ერთი ყველაზე ცნობადი არქიტექტურული განსახიერებაა. მშენებლობა დასრულდა 1929 წელს. ამ სახლს ლე კორბუზიეს ნაშრომისთვის ემბლემური მნიშვნელობა ჰქონდა, ვინაიდან მასში აისახა "ხუთი საკითხი" — მისი ძირითადი თეზისები რკინა-ბეტონით ნაგები არქიტექტურის ახალ ესთეტიკაში: პილოტისი, ან მიწის დონის საყრდენი სვეტები, რომლებიც შენობას ნესტიანი მიწისგან ამაღლებს და სუნთქვის საშუალებას აძლევს ბაღს მის ქვევით. ბრტყელი სახურავის ტერასა იბრუნებს შენობით მითვისებულ მიწის ფართს სამეურნეო საქმიანობისთვის, მათ შორის მებაღეობისთვის. თავისუფალი გეგმა, მზიდი კედლების გარეშე, რომელიც ტიხრების ნებისმიერ ადგილას განთავსების საშუალებას იძლევა მომიჯნავე დონეებისგან დამოუკიდებლად. ჰორიზონტალური ფანჯრები ზომიერ განათებასა და ვენტილაციას უზრუნველყოფს. თავისუფალი დიზაინის ფასადი, რომელსაც არ ბოჭავს მზიდი კედლების აუცილობლობა, თხელი კედლებისა და დიდი ზომის ფანჯრებისგან შედგება. ვილა სავოის დანიშნულება სააგარაკო იყო და ამიტომ მდრებარეობს მცირე სოფელი პუასის გარეთ ველზე, რომელსაც ადრე ტყე ეკრა გარს. პოლიქრომატული ინტერიერი კონტრასტულია ძირითადად თეთრ ექსტერიერთან. ვერტიკალური ცირკულაცია ხორციელდება რამპებითა და კიბეებით. შენობა მეორე მსოფლიო ომის პერიოდში დაინგრა, თუმცა შემდეგ მალევე აღადგინეს და ამჟამად ღიაა დამთვალიერებელთათვის. კორბუზიემ შენობა ბრტყელი სახურავით დაგეგმა, გადაწყვეტილება, რომელსაც მისი თქმით ფუნქციონალური მნიშვნელობა ჰქონდა, თუმცა შესაძლოა მხოლოდ მისი ვიზუალური პრიორიტეტის გამოც ყოფილიყო გამოწვეული. სახურავი საკმაოდ არაფუნქციონალური გამოდგა, ვინაიდან მასში მუდმივად ჟონავდა წვიმის წყალი, რის გამოც სახლის მფლობელებმა კორბუზიეს სასამართლოში უჩივლეს. თუმცა ამ პერიოდში ომი დაიწყო და კორბუზიე საზღვარგარეთ გადაიხვეწა. ვიკისაწყობში არის გვერდი თემაზე: ვილა სავოი ვილა სავოის ფოტოები დაარქივებული 2012-12-30 საიტზე Wayback Machine.
მეგი გოცირიძე

მეგი გოცირიძე (დ. 29 აპრილი, 1970, თბილისი) — ქართველი ინჟინერი, პოლიტიკოსი. 1993 წელს დაამთავრა საქართველოს ტექნიკური უნივერსიტეტი სპეციალობით ელექტროქიმიურ წარმოებათა ტექნოლოგია. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები“. მეგი გოცირიძე — საქართველოს ბიოგრაფიული ლექსიკონი მეგი გოცირიძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
არაგონის კონსორტთა სია

არაგონის კონსორტთა სიაში წარმოდგენილია იმ ქალების სია, რომლებიც დაქორწინებულნი იყვნენ არაგონის მონარქებზე. სულ თავიდან 905 წლამდე მათ გრაფინიების წოდება ჰქონდათ, ამის შემდეგ 1556 წელს ჰქონდათ არაგონის დედოფლის წოდება, რომელიც ამ წელს კასტილიასთან გაერთიანდა და შეიქმნა ესპანეთის დედოფლის წოდება, რომელიც დღემდე ფუნქციონირებს. არაგონის მონარქთა სია კასტილიის კონსორტთა სია ნავარის კონსორტების სია ესპანეთის დედოფლების სია Cawley, Charles, ARAGON, Medieval Lands database, Foundation for Medieval Genealogy. Marek, Miroslav. "Iberia 5". Genealogy.EU. Marek, Miroslav. "Ruler of Aragon". Genealogy.EU
კასპიისკი

კასპიისკი (რუს. Каспийск) — ქალაქი დაღესტანის რესპუბლიკაში, რუსეთის სამხრეთში. ქალაქი რესპუბლიკური მნიშვნელობისაა, ქალაქი სარგებლობს ოკრუგის სტატუსით. ქალაქი კასპიის ზღვის სანაპიროზე მდებარეობს. არის ქალაქ მაჰაჩყალის თანამგზავრი (დაშორება 14 კმ). კასპიისკს ზომიერი კონტინენტური კლიმატი ახასიათებს. ზამთარი მოკლე და რბილია, ზაფხული მშრალი და ცხელია. საშუალო წლიური ნალექიანობა — 385 მმ. 1932 წელს სოფლის საბჭო დვიგატელსტროი შეუერთდა დაღესტნის უმაღლეს საბჭოში. 1947 წლამდე დასახლებას ერქვა დვიგატელსტროი, ამის შემდეგ გადაერქვა კასპიისკი. რუსეთის ფედერაციის მთავრობის ბრძანებით 2014 წლის 29 ივლისიდან მონოქალაქების ჩამონათვალის დამტკიცების შესახე ქალაქი შედის „რუსეთის ფედერაციის ყველაზე მეტად რთულ სოციალურ-ეკონომიკური მდგომარეობის მქონე მონოპროფილური მუნიციპალიტეტების (მონოქალაქების)“ კატეგორიაში. 2017 წელს რუსეთის თავდაცვის სამინისტრომ მიიღო გადაწყვეტილება, რომ კასპიისკი უნდა გახდეს რუსეთის ფლოტის მთავარი ბაზა კასპიის ზღვაში. 2019 წელს დასრულდა სანაპირო ინფრასტრუქტურისა და საცხოვრებელი სახლების მშენებლობის პირველი ეტაპი, დანარჩენი სამუშაოების შესრულება დაგეგმილია 2020 წლისთვის. 1-ლი იანვრის 2019 წლისთვის კასპიისკი რუსეთის 1115 ქალაქიდან, მოსახლეობის რაოდენობის მიხედვით, 143-ე ადგილზეა. კასპიისკი დაღესტნის ახალგაზრდა სწრაფად მზარდ ქალაქებს შორისაა. XX საუკუნის შუა რიცხვებამდე კასპიისკში ჭარბობდნენ რუსები (65,5% 1959 წლისთვის), მაგრამ 2010 წლის აღწერის მიხედვით მთის ხალხის დაბლობებში გადმოსახლებამ რუსების წილი 9,0%-მდე შეამცირა. ამჟამად ქალაქი მრავალეროვანია და უპირატესობით არც ერთი მათგანი გამოირჩევა. 2010 წლის აღწერის მიხედვით. ↑ Подсчитано по базе данных муниципальных образований РФ на 2008 год. დაარქივებულია ორიგინალიდან — 2017-10-06. ციტირების თარიღი: 2020-10-02. ↑ Численность постоянного населения Республики Дагестан.. დაარქივებულია ორიგინალიდან — 27.04.2021. ციტირების თარიღი: 31.10.2020. ↑ Закон Республики Дагестан от 10 апреля 2002 года N 16 «ОБ АДМИНИСТРАТИВНО-ТЕРРИТОРИАЛЬНОМ УСТРОЙСТВЕ РЕСПУБЛИКИ ДАГЕСТАН» ↑ Устав муниципального образования «город Каспийск». დაარქივებულია ორიგინალიდან — 2019-03-27. ციტირების თარიღი: 2020-10-02. ↑ Распоряжение Правительства РФ от 29 июля 2014 года № 1398-р «Об утверждении перечня моногородов» ↑ Военный эксперт назвал причины передислокации Каспийской флотилии ↑ Из Астрахани в Дагестан: почему Каспийская флотилия меняет прописку / RT ↑ Сергей Шойгу заявил о переводе Каспийской флотилии в Дагестан ↑ Численность и воспроизводство населения Дагестана — тема научной статьи по демографии читайте бесплатно текст научно-исследовательской работы в электронной библиотеке КиберЛен… ↑ Социальное обслуживание и проблемы русскоязычного населения на контроле столичных властей. დაარქივებულია ორიგინალიდან — 2017-03-09. ციტირების თარიღი: 2020-10-04. ↑ Перепись 2010 года. Дагстат. Том 3. დაარქივებულია ორიგინალიდან — 2017-10-11. ციტირების თარიღი: 2013-12-13.
იხვი იხვი ბატი

„იხვი იხვი ბატი“ (ინგლ. Duck Duck Goose, ჩინ.: 妈妈咪鸭) — ჩინურ-ამერიკული სრულმეტრაჟიანი ანიმაციური ფილმი. Wanda Media Co., Ltd-სა და კინოგაერთიანება Netflix-ის ერთობლივი ნაწარმოები. პრემიერა 2018 წლის 9 მარტი გაიმართა. რეჟისორი — კრის ჯენკინსი. „იხვი იხვი ბატი“ — კინოფილმების ინტერნეტ-მონაცემთა ბაზა (ინგლისური) ↑ 1.0 1.1 Film releases. Variety Insight. ციტირების თარიღი: 17 May 2017. ↑ 2.0 2.1 http://www.cbooo.cn/m/670904 ↑ MacDonald, Lindsay. (June 20, 2018) Orange is the New Black, Shameless and More Are Coming to Netflix in July. TV Guide. ციტირების თარიღი: June 20, 2018. ↑ DUCK DUCK GOOSE. British Board of Film Classification. დაარქივებულია ორიგინალიდან — აპრილი 10, 2019. ციტირების თარიღი: July 17, 2018.
მალგობეკი

მალგობეკი (ინგუშ. МагӀалбике, ჩეჩ. Малхабек) — ქალაქი რუსეთის ფედერაციის ინგუშეთის რესპუბლიკაში. მალგობეკი რესპუბლიკური მნიშვნელობის ქალაქია, რომელიც ქმნის ამავე სახელწოდების მუნიციპალურ ფორმირებას, ქალაქ მალგობეკს, რომლის შემადგენლობაში ერთადერთი დასახლებული პუნქტი ურბანული ოლქის სტატუსის მქონე არის. ტოპონიმი „მალგობეკი“ ტერკის ქედის დასავლეთი ნაწილისთვის უმთავრესად ითვლება და ერთ-ერთი ვერსიით, ყაბარდოული ენიდან მომდინარეობს. მელგებეგი არის რთული სიტყვა, რომელიც შედგება მელისგან - „ცხვარი“, გამომწვევი ge-ის პრეფიქსი და ზმნის ფესვი - „ადიდება“ (ნიშნავს „შხამისგან ადიდება“) .. სხვა ვერსიით, ქალაქის სახელწოდება მოდის მაგიალ-ბეკის ტრაქტის სახელიდან, რომლის ადგილას სავარაუდოდ გაჩნდა ქალაქი. ინგუშურიდან ეს ტოპონიმი ითარგმნება, როგორც „ჯარის უმაღლესი მეთაური“ და ამ მიწების ყოფილი მფლობელის ტიტულამდე აიყვანება. ქალაქი მდებარეობს ალხანჩურტის ხეობაში, ტერსკის ქედის სამხრეთ კალთაზე, რესპუბლიკის დედაქალაქიდან - ქალაქ მაგასთან 40 კილომეტრში (სწორი ხაზით). მალგობეკი მდებარეობს ხეობის დასავლეთ ნაწილში, ქალაქის დასავლეთით ვიწროვდება, ჩრდილოეთიდან ზეწოლა ტერსკის ქედით, ხოლო სამხრეთიდან სუნჟას ქედით და მისი ერთ-ერთი წახნაგით (მთა არიკ-პაპცა - 510,9 მ), სოფელ „ნიჟნი კურპისკენ“ (ყაბარდო-ბალყარეთი). ქალაქის ტერიტორია (და შესაბამისი ურბანული უბანი) მოიცავს არა მხოლოდ თავად მალგობეკს, არამედ მალგობეკ-გორსკის ზეთის საბადოზე მდებარე ყველა მიმდებარე ნავთობპროდუქტების მწარმოებელ სოფლებს და ტერიტორიებს, რომლებიც მდებარეობს ტერსკის ქედის მწვერვალზე, ჩრდილოეთით და ჩრდილო-დასავლეთით. კომპანია „ინგუშნეფტეგაზპრომის“ ნავთობპროდუქტების გარდა, ქალაქის ინდუსტრიაში შედის ხის და საკვებთან დაკავშირებული ინდუსტრიები. მეორე მსოფლიო ომის დროს, მალგობეკი გერმანულმა ძალებმა დაიპყრეს 1942 წლის 12 სექტემბრიდან შაბათს, 1943 წლის 3 იანვრამდე, როდესაც იგი წითელმა არმიამ დაიბრუნა. 2007 წლის ოქტომბერში მალგობეკს მიენიჭა სამხედრო დიდების ქალაქის სტატუსი რუსეთის პრეზიდენტის ვლადიმერ პუტინის ბრძანებით, მიზეზი კი აღნიშნული ქალაქის საზღვრებთან ადგილობრივებმა გერმანული ძალების გმირულა შეჩერება შეძლეს. 1990-იან წლებში მეზობელი ომით განადგურებული ჩეჩნეთის რესპუბლიკიდან ლტოლვილთა ნაკადის გამო ქალაქის მოსახლეობა გაორმაგდა. მალგობეკში მოქმედებს ტენიანი კონტინენტური კლიმატი. 2019 წლის 1 იანვრის მონაცემებით, მოსახლეობის რაოდენობის მიხედვით, ქალაქი რუსეთის ფედერაციის 1115 ქალაქიდან 406-ე ადგილზე იყო. რუსეთის ეკონომიკური განვითარების სამინისტროს პროგნოზის მიხედვით, მოსახლეობა იქნება: 2024 - 39,69 ათასი ადამიანი 2035 - 41,89 ათასი ადამიანი მალგობეკი სიდიდით მეოთხე დასახლებაა ინგუშეთში ნაზრანის, სუნჯას და ყარაბულაკის შემდეგ. ოფიციალური საიტი Малгобек[მკვდარი ბმული] ↑ Апажев М. Л., Коков Дж. Н. Кабардино-черкесско-русский словарь. Около 27 000 слов / Под ред. доктора филологических наук Б. Ч. Бижоева. Нальчик: «Эльбрус», 2008. С. 675